*****

ΚΑΝΟΝΙΣΜΟΣ (ΕΟΚ) αριθ. 2318/89 ΤΗΣ ΕΠΙΤΡΟΠΗΣ

της 28ης Ιουλίου 1989

για την τροποποίηση του κανονισμού (ΕΟΚ) αριθ. 1764/86 για τον καθορισμό των ελάχιστων απαιτήσεων ποιότητας για τα προϊόντα με βάση τις τομάτες που μπορούν να τύχουν ενίσχυσης στην παραγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1125/89 (2), και ιδίως το άρθρο 6 παράγραφος 4,

Εκτιμώντας:

ότι οι μη αποφλοιωμένες τομάτες ολόκληρες ή μη ολόκληρες ( crush ή pizza sauce) του κωδικού ΣΟ ex 2002 10 έχουν περιληφθεί με τον κανονισμό (ΕΟΚ) αριθ. 1125/89 στον κατάλογο των προϊόντων που τυγχάνουν του καθεστώτος της ενίσχυσης στην παραγωγή που καθορίζεται στο παράρτημα Ι τμήμα Α του κανονισμού (ΕΟΚ) αριθ. 426/86· ότι είναι κατά συνέπεια αναγκαίο να ορισθούν επίσης οι ελάχιστες απαιτήσεις ποιότητας για τα προϊόντα αυτά, οι οποίες βασίζονται σε παραδοσιακές και νόμιμες μεθόδους παραγωγής· ότι οι ποσοτικές απαιτήσεις που ορίζονται με τον παρόντα κανονισμό αποτελούν μέτρα εφαρμογής του καθεστώτος ενίσχυσης στην παραγωγή, τα οποία συμπληρώνουν τις διατάξεις που έχουν θεσπιστεί με τον κανονισμό (ΕΟΚ) αριθ. 1599/84 της Επιτροπής της 5ης Ιουνίου 1984 για τον καθορισμό λεπτομερειών εφαρμογής του καθεστώτος ενίσχυσης στην παραγωγή για τα μεταποιημένα προϊόντα με βάση τα οπωροκηπευτικά (3), όπως τροποποιήθηκε τελευταία από τον κανονισμό (ΕΟΚ) αριθ. 2260/89 (4)· ότι πρέπει συνεπώς να τροποποιηθεί ο κανονισμός (ΕΟΚ) αριθ. 1764/86 της Επιτροπής (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1764/86 τροποποιείται ως εξής:

1. Ο τίτλος Ι αντικαθίσταται από το ακόλουθο κείμενο:

«ΤΙΤΛΟΣ Ι

Απαιτήσεις που αφορούν τις αποφλοιωμένες και μη αποφλοιωμένες τομάτες

Άρθρο 3

Κατά την έννοια του παρόντος κανονισμού νοούνται ως:

''αποφλοιωμένες τομάτες":

- βαθύψηκτες αποφλοιωμένες τομάτες ολόκληρες και μη ολόκληρες

και

- διατηρημένες αποφλοιωμένες τομάτες, ολόκληρες ή και μη ολόκληρες, έτσι όπως ορίζονται στο άρθρο 1 του κανονισμού (ΕΟΚ) αριθ. 1599/84,

''μη αποφλοιωμένες τομάτες": τομάτες»:

διατηρημένες μη αποφλοιωμένες τομάτες, ολόκληρες ή σε τεμάχια έτσι όπως ορίζονται στο άρθρο 1 του ανωτέρω κανονισμού,

Άρθρο 4

1. Μόνο τα ακόλουθα συστατικά μπορούν να προστεθούν στις αποφλοιωμένες και μη αποφλοιωμένες τομάτες:

- νερό,

- χωμός τομάτας,

- τοματοπολτός,

- κοινό αλάτι (χλωριούχο νάτριο),

- φυσικά καρυκεύματα, αρωματικά βότανα και τα εκχυλίσματά τους, φυσικές αρωματικές ουσίες.

Στην παρασκευή αποφλοιωμένων και μη αποφλοιωμένων τοματών μπορούν να χρησιμοποιηθούν ως πρόσθετα αποκλειστικά το κιτρικό οξύ (Ε 330) και το χλωριούχο ασβέστιο (509).

2. Η ποσότητα κοινού αλατιού που προστίθεται δεν πρέπει να υπερβαίνει το 3 % του καθαρού βάρους, ενώ εφόσον προστίθεται χλωριούχο ασβέστιο, η συνολική περιεκτικότητα σε ιόντα ασβεστίου δεν πρέπει να υπερβαίνει το 0,045 % για τια τομάτες που παρουσιάζονται ολόκληρες και το 0,080 % για τις τομάτες που δεν είναι ολόκληρες. Για να προσδιοριστεί η ποσότητα κοινού αλατιού που προστίθεται, η φυσική περιεκτικότητα σε χλωριούχα άλατα θεωρείται ως ίση προς 2 % της περιεκτικότητας σε ξηρά ουσία.

3. Ο χυμός τομάτας και ο τοματοπολτός που προστίθεται πρέπει να ανταποκρίνονται στις απαιτήσεις που καθορίζονται στον τίτλο ΙΙ.

Άρθρο 5

1. Οι αποφλοιωμένες και μη αποφλοιωμένες τομάτες πρέπει να είναι απαλλαγμένες από γεύση ή οσμή ξένες προς το προϊόν· το χρώμα τους πρέπει να είναι χαρακτηριστικό της χρησιμοποιούμενης ποικιλίας, που υπέστη κατάλληλη μεταποίηση.

2. Οι αποφλοιωμένες τομάτες πρέπει να είναι πρακτικά απαλλαγμένες από φλοιούς. Οι μη αποφλοιωμένες τομάτες πρέπει να φέρουν τον φλοιό τους. Οι αποφλοιωμένες και μη αποφλοιωμένες ολόκληρες τομάτες πρέπει επίσης να είναι πρακτικά απαλλαγμένες από τομάτες που έχουν υποστεί ζημίες.

3. Ο αριθμός των μυκήτων στις τομάτες σε κονσέρβα (τομάτες και υγρό επικάλυψης) δεν πρέπει να υπερβαίνει το 50 % των θετικών πεδίων και το pH δεν πρέπει να υπερβαίνει το 4,5.

Άρθρο 6

1. Τα προϊόντα θεωρούνται σύμφωνα προς το άρθρο 5 παράγραφος 2, όταν τα ελαττώματα που παρουσιάζουν δεν υπερβαίνουν τις ακόλουθες ανοχές:

ελαττώματα: 35 cm2 ολικής επιφανείας,

- παρουσία φλοιών (αποφλοιωμένες τομάτες):

- τομάτες που παρουσιάζονται ολόκληρες: 300 cm2 ολικής επιφανείας,

- τομάτες που παρουσιάζονται όχι ολόκληρες: 1 250 cm2 ολικής επιφανείας.

- μη παρουσία φλοιών (μη αποφλοιωμένες τομάτες):

- τομάτες που παρουσιάζονται ολόκληρες: 300 cm2 ολικής επιφανείας,

- τομάτες που παρουσιάζονται μη ολόκληρες 1 250 cm2 ολικής επιφανείας.

Οι καθοριζόμενες ανοχές αναφέρονται σε 10 χιλιόγραμμα καθαρού βάρους.

2. Προς το σκοπό της παραγράφου 1 νοούνται ως:

α) «ελαττώματα», οι περιοχές στις οποίες επιφανειακές αλλοιώσεις έχουν προσβάλει τη σάρκα κατά τέτοιο τρόπο ώστε να δημιουργούν σαφή αντίθεση λόγω του χρώματός τους ή της υφής τους προς τον φυσιολογικό ιστό της τομάτας και θα έπρεπε κατά συνέπεια να έχουν αφαιρεθεί κατά τη διάρκεια της μεταποίησης·

β) «φλοιοί», τόσο οι φλοιοί που είναι προσφυείς στη σάρκα της τομάτας όσο και αυτοί που δεν είναι, καθώς και οι φλοιοί που έχουν αποσπασθεί και βρίσκονται μέσα στον περιέκτη.

Άρθρο 7

1. Όσον αφορά τις αποφλοιωμένες και τις μη αποφλοιωμένες τομάτες σε κονσέρβα, οι τομάτες και το υγρό επικάλυψης που περιέχονται σε ένα περιέκτη πρέπει να καταλαμβάνουν τουλάχιστον 90 % της χωρητικότητας σε νερό του περιέκτη.

2. Το στραγγισμένο βάρος των ολόκληρων αποφλοιωμένων και μη αποφλοιωμένων τοματών σε κονσέρβα πρέπει να είναι τουλάχιστον ίσο, κατά μέσο όρο, με 56 % της χωρητικότητας σε νερό του περιέκτη, η οποία εκφράζεται σε γραμμάρια.

3. Όταν οι διατηρημένες αποφλοιωμένες και μη αποφλοιωμένες τομάτες είναι συσκευασμένες σε γυάλινους περιέκτες, η χωρητικότητά τους σε νερό μειώνεται κατά 20 ml πριν από τον υπολογισμό των ποσοστών που αναφέρονται στις παραγράφους 1 και 2.»

2. Στον τίτλο IV στο άρθρο 13 παράγραφος 1 οι όροι: «των αποφλοιωμένων τοματών» αντικαθίστανται με τους όρους «των αποφλοιωμένων και μη αποφλοιωμένων τοματών».

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 118 της 29. 4. 1989, σ. 29.

(3) ΕΕ αριθ. L 152 της 8. 6. 1984, σ. 16.

(4) ΕΕ αριθ. L 216 της 27. 7. 1989, σ. 46.

(5) ΕΕ αριθ. L 153 της 7. 6. 1986, σ. 1.